b'\n_START_ARTICLE_\nAvara\n_START_SECTION_\nHistoria\n_START_PARAGRAPH_\nAvaran ja sen edelt\xc3\xa4j\xc3\xa4n YH-Suomen historia liittyy vuonna 1939 perustetun Rakennusosuuskunta Hakan historiaan. Pitk\xc3\xa4\xc3\xa4n talkoovoimin yll\xc3\xa4pidetyst\xc3\xa4 organisaatiosta syntyi Rakennuttava Haka ja siit\xc3\xa4 viimein vuonna 1983 kuntien omistama YH-Rakennuttaja alueellisine yhti\xc3\xb6ineen. 1990-luvulla organisaatio laajeni yleishy\xc3\xb6dyllisen arava-rakennuttamisen lis\xc3\xa4ksi kiinteist\xc3\xb6sijoittamiseen: vuokra- sek\xc3\xa4 asumisoikeusasuntojen omistukseen ja is\xc3\xa4nn\xc3\xb6intiin. Omistajakent\xc3\xa4n kuntapainotteisuus pieneni oleellisesti 2000-luvulla, ja samalla paikallisista yhti\xc3\xb6ist\xc3\xa4 muodostettiin YH-konserni, joka my\xc3\xb6hemmin sai nimen YH-Suomi Oy. Maaliskuussa 2008 konsernin emoyhti\xc3\xb6 muutti nimens\xc3\xa4 Avara Suomi Oy:ksi. Yhti\xc3\xb6 jakautui 31.5.2010 kiinteist\xc3\xb6liiketoimintaa harjoittavaksi Avara Asunnot Oy:ksi (nykyisin Avara Oy) ja is\xc3\xa4nn\xc3\xb6intiliiketoimintaa harjoittavaksi Avara Is\xc3\xa4nn\xc3\xb6inti Oy:ksi. Hallinnointiyhti\xc3\xb6 Avara Oy muodostui kiinteist\xc3\xb6sijoitusyhti\xc3\xb6 Avaran jakautumisessa 31. lokakuuta 2012.'